om gennemførelse af arbejdet under programmet for bistand til dekommissionering af kernekraftværker i Bulgarien, Litauen og Slovakiet i 2018 og tidligere år

Programmerne er veldefinerede med hensyn til omfang, budget og planlægning, og der er fastsat slutdatoer ud over den nuværende finansieringsperiode. Deponeringen af brugt brændsel og radioaktivt affald i et dybt, geologisk deponeringsanlæg er ikke omfattet af programmerne og skal fastlægges af hver enkelt medlemsstat i dens nationale program for forvaltning af brugt brændsel og radioaktivt affald i overensstemmelse med det relevante direktiv, .

Der blev vedtaget to rådsforordninger4, 5 den 13. december 2013 om støtte til disse dekommissioneringsprogrammer i FFR for 2014-2020, som indebærer en videreførelse af den bistand, der er givet i tidligere perioder, med det generelle formål at hjælpe de respektive medlemsstater med at nå sikkert i mål med dekommissioneringen og samtidig sikre, at der anvendes de højeste sikkerhedsstandarder. Det er vigtigt at bemærke, at de gældende forordninger begrænser programmerne til kun at omfatte dekommissionering og udelukker afbødende foranstaltninger i energisektoren, som blev støttet i tidligere perioder.

I denne rapport følges der op på evalueringen, og de yderligere resultater, der er opnået i 2018, gennemgås. Den opfylder rapporteringskravene i de relevante rådsforordninger, og danner grundlag for vedtagelsen af arbejdsprogrammerne for 2019 under bistandsprogrammerne. Inden for den nuværende flerårige finansielle ramme for 2014-2020 har Kommissionen aflagt fire rapporter om dette emne, herunder rapporten om midtvejsevalueringen af disse programmer1, , , .

Kommissionen vedtog samtidig to forslag, om fortsat støtte til dekommissioneringsaktiviteter i Bulgarien, Litauen og Slovakiet i den næste flerårige finansielle ramme (FFR) for 2021-2027. Den foreslåede samfinansiering efter 2021 vil navnlig gøre det muligt for Bulgarien og Slovakiet at afslutte dekommissioneringen af de pågældende reaktorer og støtte en sikker og gradvis dekommissionering af Ignalina-kernekraftværket, hvilket er en proces af hidtil uset omfang, hvor en stor mængde radioaktiv grafit skal udtages.

På baggrund af en revision af de detaljerede dekommissioneringsplaner bekræftede midtvejsevalueringsrapporten, at der ikke er behov for yderligere finansiering i den nuværende FFR for 2014-2020, og at programmerne bør videreføres efter 2020.

I juni 2018 udarbejdede Kommissionen en rapport om midtvejsevalueringen af EU's programmer for bistand til dekommissionering af kernekraftværker i Bulgarien, Litauen og Slovakiet. Det blev konkluderet, at disse medlemsstater havde gjort effektive og virkningsfulde fremskridt i forbindelse med dekommissionering af deres respektive kernekraftværker (Kozloduy-kernekraftværket (blok 1-4) i Bulgarien, Ignalina-kernekraftværket i Litauen og Bohunice V1-kernekraftværket i Slovakiet).

Ignalina-programmet

·brændselsoverførsel fra reaktorkernen på enhed 2 og reaktorbrændselsbassinerne på enhed 1 og 2 til anlægget for tør opbevaring af brugt brændsel

·sikker vedligeholdelse af reaktorenhederne.

2Forvaltning af programmet

2.1Gennemførelsesmetode

Kommissionen gennemfører programmernes "budget" i overensstemmelse med artikel 62, stk. 1, litra c), i finansforordningen ved at overlade gennemførelsen heraf til følgende organer:

·for alle programmerne siden 2001 – Den Europæiske Bank for Genopbygning og Udvikling, en international organisation, gennem målrettede multidonorfonde med særlige fondsbestemmelser

·for Ignalina-programmet siden 2003 – det centrale projektstyringsagentur, et offentligt organ i Litauen

·for Bohunice-programmet siden 2016 – det slovakiske innovations- og energiagentur, et offentligt organ i Slovakiet.

Midtvejsevalueringen omfattede en gennemgang af bistandsprogrammernes forvaltningsmæssige opsætning, og det blev konkluderet, at den sikrede en effektiv og virkningsfuld gennemførelse af programmerne. De vigtigste succeskriterier er klare definitioner af roller og ansvarsområder samt en styrket overvågningsramme. Med henblik på at effektivisere programgennemførelsen yderligere vil vedtagelsen i 2019 af de ajourførte gennemførelsesprocedurer være et vigtigt skridt, der vil sikre ajourføringen af den nuværende kontrolstrategi for fastlæggelse af tilsynsbehovene, formålene med tilsynsaktiviteterne og de dertil hørende værktøjer og de arbejdsmetoder og procedurer, der er nødvendige for at nå tilsynsmålene og sikre en effektiv afbødning, når der konstateres afvigelser/risici.

Tilsynet med de organer, som Kommissionen har overdraget budgetgennemførelsesopgaver under programmet til, sker efter de regler, der er fastsat i de respektive delegationsaftaler. Tilsynet omfatter regelmæssige vurderinger af, om organerne opfylder kravene til indirekte forvaltning som omhandlet i finansforordningens artikel 154. Tilsynet suppleres med risikoinformerede verifikationer, der indgår i den regelmæssige overvågning eller uddelegeres til et uafhængigt organ.

2.2Årlig programmering og overvågning

I overensstemmelse med de gældende procedurer har hver af de pågældende medlemsstater udpeget en programkoordinator som ansvarlig for programmeringen, koordineringen og overvågningen af dekommissioneringsprogrammet på nationalt plan. Programkoordinatorerne har indsendt årlige arbejdsprogrammer, som Kommissionen har vedtaget sammen med finansieringsafgørelserne i henhold til den undersøgelsesprocedure, der er omhandlet i artikel 5 i forordningen om medlemsstaternes kontrol af Kommissionens udøvelse af gennemførelsesbeføjelser. I disse arbejdsprogrammer fastlægges de planlagte aktiviteter for de næste to kalenderår, og begge programmer er finansieret med midler fra EU-budgettet og fra nationale eller andre kilder.

For hver medlemsstat er der nedsat udvalg med overvågnings- og rapporteringsfunktioner, hvis formandskab varetages i fællesskab af en repræsentant for Kommissionen og programkoordinatoren. De organer, der har fået overdraget budgetgennemførelsesopgaver, overvåger det daglige arbejde med gennemførelsen af projektet. Kommissionen følger desuden nøje programgennemførelsen ved hjælp af skrivebordsundersøgelser og evalueringer på stedet hvert halve år. Med henblik på yderligere at støtte denne proces er der indført et system for forvaltning af optjent værdi (Earned Value Management – EVM), som skal måle projektets resultater og fremskridt på en objektiv måde.

2.3Revision og evaluering

Som nævnt har Kommissionen afsluttet midtvejsevalueringen af programmerne1, der omfattede en offentlig høring og en vurdering af programmernes resultater og virkninger, effektiviteten af ressourceanvendelsen og EU-merværdien. Evalueringen omhandlede som krævet mulighederne for at tilpasse de detaljerede gennemførelsesprocedurer12, og Kommissionen vurderede i denne forbindelse, at der var behov for at ajourføre dem for at drage fordel af de indhøstede erfaringer.

Kommissionen har også iværksat en undersøgelse af virkningsfuldheden, effektiviteten og EU-merværdien af de energirelaterede projekter, der blev finansieret under programmerne i perioden 2007-2013. Resultaterne af undersøgelsen forventes at foreligge i 2019.

Kommissionen har derudover gennemført en tematisk kontrol af de udbudsprocedurer, som anvendes af de organer, der har fået overdraget budgetgennemførelsesopgaver under programmerne. En gennemgang af 20 udbudsdossierer viste, at disse organer fuldt ud tilskyndede støttemodtagerne til at udvise sparsommelighed, effektivitet, gennemsigtighed og ansvarlighed i alle processer og opretholde grundlæggende principper for god udbudspraksis.

3Budgetgennemførelse og samfinansiering

I begyndelsen af den nuværende FFR fastlagde de tre medlemsstater detaljerede dekommissioneringsplaner for at opfylde forhåndsbetingelserne4,5. Disse planer indeholdt overslagene over de samlede omkostninger og programmernes fastlagte omfang og tidsplaner. Programmerne skulle efter planen afsluttes i 2025 i Slovakiet, i 2030 i Bulgarien og i 2038 i Litauen. Programmernes varighed afhænger af en række faktorer og eksterne betingelser såsom teknisk kompleksitet, anlæggenes størrelse og graden af beredskab i forbindelse med affaldshåndtering ved opstart af det pågældende program. Kommissionen vurderede disse planer og konkluderede, at de var udførlige, relevante og omfattende, og at overslagene over de samlede omkostninger generelt var passende – hvilket blev underbygget af resultaterne af en uafhængig gennemgang. De aktuelt allokerede midler sikrer en effektiv og virkningsfuld levering af programmålene som fastlagt i FFR for 2014-2020.